ཨཾ༔ འོད་གསལ་རྡོ་རྗེ་གསང་མཛོད་ལ་ས༔ བླ་མ་རིག་འཛིན་
ཡོངས་འདུས་ཀྱི་བཀའ་སྲུང་དཔལ་མགོན་
མ་ནིང་སྡེ་དགུ་བཞུགས་སོ༔
ཆོས་ཀྱི་དབྱིངས་ལས་མ་གཡོས་ཀྱང་༔ བསྟན་པ་བསྲུང་ཕྱིར་ཁྲོ་བོའི་སྐུར༔ ཡོངས་རྫོགས་དམ་ཅན་
རྒྱ་མཚོ་ཡི༔ གསོལ་མཆོད་ཕྲིན་ལས་མྱུར་མགྱོགས་འདི༔ བླ་མ་རིག་འཛིན་ཡོངས་འདུས་ཀྱི༔ ཆོས་དང་གང་
ཟག་བསྐྱབ་པའི་ཕྱིར༔ བསྟན་པའི་ལྕགས་རི་འདི་ཁོ་ན༔ རང་བྱུང་པདྨ་བདག་གིས་བསྟན༔ ས་མ་ཡ༔ སྐུ་རྟེན་
དམ་རྫས་གཏོར་མ་དང་༔ ཕྱི་ནང་གསང་མཆོད་སྤྱན་གཟིགས་བཀྲམ༔ དོན་གྱི་བླ་མ་ཧེ་རུ་ཀའི༔ ང་རྒྱལ་དང་
བཅས་གཏོར་མ་བསང་༔ རཾ་ཡཾ་ཁཾ༔ འབྲུ་གསུམ་བརྗོད་དེ་སྦྱངས་སྤེལ་བསྒྱུར༔
ༀ་ཨཱཿཧཱུྃ༔ ཨོཾ་སྭ་བྷཱ་ཝ་ཤུདྡྷ་སརྦ་དྷརྨཱསྭ་བྷ་ཝ་ཤུདྡྷེ྅་ཧཾ༔ སྟོང་པའི་ངང་ལས་
རང་ཉིད་ལྷར་གསལ་བའི་མདུན་དུ་གསང་ཆེན་རོལ་པའི་དུར་ཁྲོད་ཆེན་པོ་ཡེ་
ཤེས་ཀྱི་མེ་རླུང་དམར་ནག་འཚུབས་ཤིང་རབ་ཏུ་འཇིགས་པའི་གནས༔ ཤིན་ཏུ་སྐྱི་
གཡའ་བའི་དབུས་སུ་གནམ་ལྕགས་ཀྱི་འཁོར་ལོ་རྩིབས་བརྒྱད་པའི་ལྟེ་བར་གྲུ་
གསུམ་དམར་ནག་ཁྲག་མཚོ་རྦ་རླབས་འཕྱོ་བ༔ མི་རོ་དང་རྟ་རོ་མང་པོའི་ལྦུ་ཕྲེང་
གཡོ་ཞིང་ཟེགས་མ་མཆོད་པའི་ལྷ་མོ་མང་པོས་གར་འཁྲབ་པ་རྡོ་རྗེའི་བྲག་རི་ཀེང་
རུས་གཅལ་དུ་བཀྲམ་པའི་སྟེང་དུ་པད་ཉི་བམ་རོའི་གདན་ལ་ཧཱུཾ་མཐིང་ནག་འབར་
བ་ཡོངས་སུ་གྱུར་པ་ལས༔ ཀུན་ཏུ་བཟང་པོ་བསྟན་སྲུང་ཁྲོས་པའི་ཚུལ་དུ་བཞེངས་
པ༔ དཔལ་མགོན་མ་ནིང་ནག་པོ་ཁྲོ་གཏུམ་སྲིན་པོ་ཁྲོས་པའི་ཆས་ཅན༔ རྔམ་པའི་
~289~

ཁྲོ་ལྗོངས་གནའ་རབས་དཔེ་ཚོགས་ལས། ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
ཧཱུཾ་སྒྲས་ས་གསུམ་འདུད་པ༔ དེའི་མདུན་དུ་ལས་བྱེད་བདུད་མགོན་ནག་པོ་རྟ་ནག་
རྟིང་དཀར་ལ་བཅིབས་པ༔ འཁོར་ལོའི་རྩིབས་བརྒྱད་ལ་ཤར་དུ་གཟའ་བདུད་རྭ་
ཧུ་ལ་དབུ་དགུ་བྱ་རོག་གི་གདོང་ཅན་གཡུ་འབྲུག་ལ་བཅིབས་པ༔ ལྷོར་གནོད་སྦྱིན་
ཤན་པ་དམར་ནག་བྱ་ཁྱུང་ལ་བཅིབས་པ༔ ནུབ་ཏུ་མ་མོ་སྲོག་གི་སྤུ་གྲི་རླུང་ནག་
ལ་བཅིབས་པ༔ བྱང་དུ་མ་མོ་རྡོ་རྗེ་གཤོག་རྒོད་བོང་བུ་དམར་གྭ་ལ་བཅིབས་པ༔
ཤར་ལྷོར་བཙན་རྗེ་ཡམ་ཤུད་དམར་པོ་བཙན་རྟ་དམར་པོ་ལ་བཅིབས་པ༔ ལྷོ་
ནུབ་ཏུ་རྒྱལ་པོ་པེ་ཧ་ར་དཀར་པོ་སེང་གེ་ལ་བཅིབས་པ༔ ནུབ་བྱང་དུ་དམ་ཅན་རྡོ་
རྗེ་ལེགས་པ་སེང་གེ་ལ་བཅིབས་པ༔ བྱང་ཤར་དུ་སྔགས་སྲུང་ཨེ་ཀ་ཙ་ཏི་སྤྲིན་
དཀར་འཁྲིགས་པའི་སྟེང་ན་འབར་བའི་གར་གྱིས་རོལ་བ༔ དེའི་ཕྱི་རོལ་དུ་དཔལ་
མགོན་བདུན་ཅུ་རྩ་ལྔ༔ སྤྲུལ་པའི་ལྷ་དམག་དུང་ཕྱུར༔ ཕོ་མོ་མ་ནིང་གི་རིགས་སུ་
གཏོགས་པའི་ལྷ་ཀླུ་བདུད་བཙན་མཆོད་བསྟོད་དཀྱིལ་འཁོར་གཉན་པོའི་གྲལ་དུ་
འཁོད་པའི་བཀའ་གཏེར་ཆོས་སྐྱོང་བའི་སྲུང་མ་དམ་ཅན་རྒྱ་མཚོའི་ཚོགས་དང་
བཅས་པ༔ བསྟན་དང་རྣལ་འབྱོར་པ་ལ་རྗེས་སུ་བརྩེ་ཞིང་བཀའ་ཉན་གསུང་སྡོད་
དུ་འཁོད་པར་མོས༔ བདག་མདུན་ཐུགས་ཀའི་འོད་ཀྱིས་རང་བཞིན་ཆོས་ཀྱི་དབྱིངས༔
དུར་ཁྲོད་ཆེན་པོ་བརྒྱད་སོགས་ནས་དཔལ་བསྟན་སྲུང་དམ་ཅན་རྒྱ་མཚོའི་ཚོགས་
ཀྱི་ཐུགས་རྒྱུད་རང་དབང་མེད་པར་བསྐུལ་ཏེ་ཡེ་ཤེས་པའི་ལྷ་ཚོགས་སྤྱན་དྲངས༔
མ་ཧཱ་ཀཱ་ལ་ཤ་ས་ན་སརྦ་དྷརྨ་པཱ་ལ་ཀྵེ་ཊ་པ་ལ་ས་པཱ་རི་ཝཱ་ར་བཛྲ་ས་མ་ཡ་ཛ༔
སྤྱན་འདྲེན་པ་ནི༔ ཧཱུྃ་བྷྱོཿ༔ རང་བཞིན་ཆོས་དབྱིངས་ངང་ལས་མ་གཡོས་ཀྱང་༔
བསྟན་པའི་རཱུ་ཏྲ་བདུད་དཔུང་ཚར་གཅོད་ཕྱིར༔ བསྟན་སྲུང་དམ་ཅན་རྒྱ་མཚོ་འཁོར་
~290-

འོད་གསལ་རྡོ་རྗེ་གསང་མཛོད་ལ་སཿ༔
བླ་མ་རིག་འཛིན་ཡོངས་འདུས་ཀྱི་བཀའ་སྲུང་དཔལ་མགོན་མ་ནིང་སྡེ་དགུ༔
དང་བཅས༔ དད་དང་དམ་ཚིག་དབང་གིས་གནས་འདིར་བྱོན༔ མ་ཧཱ་ཀཱ་ལ་ཤ་ས་
ན་དྷརྨ་པཱ་ལ་སརྦ་ས་མ་ཡ་ཛཿ༔ ཛཿཧཱུྃ་བྃ་ཧོཿ ཏི་ཥྛ་ལྷན༔ ཨ་ཏི་པཱུ་ཧོ༔ པྲ་ཏཱིཙྪི
ཧཱུྃ་བྷྱོཿ༔ བསྟན་སྲུང་རྒྱ་མཚོའི་ཚོགས་ལ་ཕྱི་ནང་གི༔ མཆོད་གཏོར་དམ་རྫས་
སྨན་གཏོར་རཀྟ་དང་༔ དགྲ་བགེགས་བསྒྲལ་བའི་རྣམ་ལྔའི་མེ་ཏོག་བཀྲམ༔ ཤ་
ཆེན་ཚིལ་ཆེན་གསུར་དུད་སྤྲིན་ལྟར་གཡོ༔ རྐང་མར་རྩི་མར་མར་མེའི་གདངས་
འོད་ལྡན༔ མཁྲིས་པའི་དྲི་ཆབ་དབའ་རླབས་ཕྱུ་རུ་རུ༔ ཤ་རུས་བཟའ་བཅའ་རི་
ལྟར་སྤུངས་སེ་སྤུང་༔ གསང་བའི་རྔེའུ་ཆུང་རྐང་གླིང་ལྡི་རི་རི༔ བསྟན་སྲུང་རྒྱ་མཚོའི་
ཚོགས་ཀྱི་ཐུགས་དམ་བསྐང་༔ མིག་སྨན་ལྟར་ནག་གཡག་རྒོད་ཞོལ་ཆེན་དང་༔
ཁྱི་ནག་མཆེ་བ་རབ་གཙིགས་མི་ནག་དང་༔ གཅན་གཟན་སྡེར་བསྐྲད་མཆེ་གཙིགས་
ང་ར་ར༔ རྟ་ནག་རྟིང་དཀར་ལུག་ནག་སྤྱི་དཀར་འབུམ༔ བསྟན་སྲུང་དམ་ཅན་རྒྱ་
མཚོའི་ཐུགས་དམ་སྐང་༔ བྱ་ནག་རྡོ་རྗེའི་འགྲོས་ལྡན་མཁའ་ལྡིང་དཀར༔ ཙ་ར་
ཁམ་ནག་བྱ་ནག་མཆུ་དམར་དང་༔ གནམ་ལ་འཕུར་དགུ་ས་ལ་འཛུལ་བཅུ་སོགས༔
རི་དྭགས་གཡུང་དྭགས་སྲོག་ཆགས་སྤུ་སྡུག་མཛེས༔ དར་དང་རིན་ཆེན་རྒྱན་ལྡན་
ལྷ་ཀླུའི་དཀོར༔ སྲིད་ན་འོས་མཐུན་ཁྲི་འབུམ་བྱེ་བའི་ཚོགས༔ བསྟན་སྲུང་དམ་
ཅན་རྒྱ་མཚོའི་ཐུགས་དམ་བསྐང་༔ གཞན་ཡང་བཟའ་བཅའ་ལྡག་གཞིབ་བཏུང་
བའི་རིགས༔ སྣ་ཚོགས་སྙིང་སྣ་ཞིང་ལྤགས་སྲོག་འཁོར་དང་༔ སྐུ་གཟུགས་སྔགས་
བྱང་དར་ནག་རུ་མཚོན་དང་༔ རི་གཡུང་གཅན་གཟན་སྣ་ཚོགས་གསོ་བརྒྱངས་འདིས༔
བསྟན་སྲུང་དམ་ཅན་རྒྱ་མཚོའི་ཐུགས་དམ་བསྐང་༔ མདའ་མདུང་རལ་གྲི་ཁྲབ་
རྨོག་གོ་མཚོན་རིགས༔ དཀར་སེར་དམར་ལྗང་མཐིང་ནག་བ་དན་དང་༔ རུ་མཚོན་
~291~

ཁྲོ་ལྗོངས་གནའ་རབས་དཔེ་ཚོགས་ལས། ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
ཕྱག་མཚན་མ་ཚང་མེད་པ་ཡིས༔ ནམ་མཁའ་བར་སྣང་ས་གཞིའི་ཁྱོན་ཀུན་བཀང་༔
རྒྱ་ཆེན་རྒྱུན་མི་ཆད་པའི་སྐོང་རྫས་འདིས༔ བསྟན་སྲུང་དམ་ཅན་རྒྱ་མཚོའི་ཐུགས་
དམ་བསྐང་༔ ཐུགས་དམ་བསྐང་ལ་གང་བཅོལ་ཕྲིན་ལས་ཀུན༔ ཐོགས་མེད་མྱུར་
དུ་འགྲུབ་པར་མཛད་དུ་གསོལ༔ ཨོཾ་ཤྲཱི་མ་ཧཱ་ཀཱ་ལ་ཡ༔ ཤ་ས་ན་ཨུ་པ་ཧཱ་རི་ནི༔ ཨེ་
ཥ་ཨ་པཉྩི་མ་ཀཱ་ལོ་ཨ་ཡཾ་ཨེ་དཾ་རཏྣ་ཡ་ཡཱ་ཨ་པ་ཀཱ་རི་ཎ་ཡ་ཏི་པྲ་ཏི་ཛཱ་སྨ་ར་སི་ཏ་དཱ
་ཨི་དཾ་དུཏྠཾ་ཁ་ཁ་ཁཱ་ཧི་ཁཱ་ཧི༔ མཱ་ར་མཱ་ར༔ གྲི་ཧྣ་གྲི་ཧྣ༔ བྷནྡྷ་བྷནྡྷ༔ ཧ་ན་ཧ་ན༔ ད་
ཧ་ད་ཧཿ༔ བ་ཙ་པ་ཙ་དེ་ན་མེ་ཀེ་ན་ཧཱུཾ་ཕཊཿ༔ མ་ཧཱ་སརྦ་པཉྩ་ཨ་མྲྀ་ཏ་མ་ཧཱ་རཀྟ་མ་ཧཱ་
བ་ལིཾ་ཏཿ སརྦ་དུཏཱཾ་རཱུ་ཏྲ་བིགྷན་མཱ་ར་ཡ་མཾ་ས་རཀྟ་ཙཏྟ་ཀིཾ་ནི་རི་ཏི༔ སརྦ་པཱུ་ཛ་ཁ་
ཁ་ཁཱ་ཧི༔
ལན་གསུམ་འདོད་དོན་བདེན་པ་བརྗོད་པ་ནི༔ ཧོ་དགོངས་སུ་གསོལ་ལོ༔ དཔལ་ལྷ་
ཆེན་མ་ནིང་ནག་པོ༔ ལས་བྱེད་བདུད་མགོན་ནག་པོ༔ གཟའ་བདུད་ཆེན་པོ་རྭ་ཧུ་
ལ༔ གནོད་སྦྱིན་བཤན་པ་དམར་ནག༔ མ་མོ་སྲོག་གི་སྤུ་གྲི༔ འདོད་པ་ཁམས་ཀྱི་
དབང་ཕྱུག་ལྷ་མོ་རྡོ་རྗེ་གཤོག་རྒོད་མ༔ བཙན་རྒོད་འབར་བ་ཆེན་པོ༔ ཆོས་རྒྱལ་
ཆེན་པོ་པེ་ཧ་ར༔ དམ་ཅན་རྡོ་རྗེ་ལེགས་པ༔ དཔལ་ལྡན་སྔགས་ཀྱི་སྲུང་མ༔ རང་
རང་གི་འཁོར་གཡོག་སྤྲུལ་པ་ཡང་སྤྲུལ་ལས་བྱེད་ཕོ་ཉ་དང་བཅས་པ༔
མགོན་བདུན་ཅུ་རྩ་ལྔ༔ ལྷ་ཀླུ་གཉན་གྱི་དམག་ཚོགས་བྱེ་བ་དུང་ཕྱུར༔ ལས་བྱེད་
བཀའ་ཡི་བཤན་པ༔ བཀའ་གཏེར་གཉན་གྱི་སྲུང་མ་དམ་ཅན་རྒྱ་མཚོའི་དཀྱིལ་
འཁོར་མ་ལུས་ཤིང་ལུས་པ་མེད་པ་ཐམས་ཅད་ཀྱི༔ ཞལ་དུ་དམ་རྫས་དམར་གྱི་
གཏོར་མ༔ བདུད་རྩི་ཕུད་ཀྱི་ཛ་གད༔ ཕྱི་ནང་གསང་བའི་དམ་རྫས་རྒྱ་ཆེན་པོ་འདི་
དཔལ་
~292~

འོད་གསལ་རྡོ་རྗེ་གསང་མཛོད་ལ་ས༔ བླ་མ་རིག་འཛིན་ཡོངས་འདུས་ཀྱི་བཀའ་སྲུང་དཔལ་མགོན་མ་ནིང་སྡེ་དགུ༔
འབུལ་བས༔ མཉེས་རབ་ཀྱི་མཆོག༔ དགྱེས་རབ་ཀྱི་ཕུལ་དུ་གྱུར་ཏེ༔ རྒྱལ་བ་རྡོ་
རྗེ་འཆང་༔ ཨོ་རྒྱན་པདྨ་ཐོད་ཕྲེང་༔ རིག་འཛིན་བརྒྱུད་པ་རྣམས་ཀྱི་སྤྱན་སྔར་ཁས་
བླངས་པའི་རྡོ་རྗེའི་དམ་ཚིག་གཉན་པོ་རྗེས་སུ་དྲན་པར་མཛོད་ལ༔ ཞི་རྒྱས་དབང་
དང་མངོན་སྤྱོད་དྲག་པོའི་ཕྲིན་ལས་གང་བཅོལ་བ་ཐམས་ཅད་ཐོགས་པ་མེད་པར་
མྱུར་དུ་འགྲུབ་པར་མཛད་དུ་གསོལ༔ སྤྱིར་སངས་རྒྱས་ཀྱི་བསྟན་པ་སྲུངས༔ དཀོན་
མཆོག་གི་དབུ་འཕང་བསྟོད༔ བསྟན་འཛིན་གྱི་སྐྱེས་བུ་སྤེལ༔ དགེ་འདུན་གྱི་སྡེ་
སྐྱོངས༔ ཆོས་ལྡན་གྱི་སྦྱིན་བདག་སྲུངས༔ འབྱུང་པོ་མི་དང་མི་མ་ཡིན་གྱིས་བསམ་
སྦྱོར་གདུག་རྩུབ་ངན་པ་ཐམས་ཅད༔ ཞི་བའི་ཕྲིན་ལས་ཀྱིས་དུལ་བར་མཛོད༔
རྒྱས་པའི་ཕྲིན་ལས་ཀྱིས་སྤ་བཀོང་༔ དབང་གི་ཕྲིན་ལས་ཀྱིས་སྣང་སེམས་སྒྱུར༔
དྲག་པོའི་ཕྲིན་ལས་ཀྱིས་སྲོག་སྙིང་དཀྲུགས་ལ་ཧུར་ཐུམ་དུ་སོད་ཅིག༔ བསྟན་
པའི་རྒྱལ་མཚན་ཚུགས༔ གདུལ་བྱ་དང་སྙན་གྲགས་ནམ་མཁའི་མཐའ་དང་མཉམ་
པར་སྤེལ་ཅིག༔ ས་ལམ་གྱི་ཡོན་ཏན་གོང་ནས་གོང་དུ་འཕེལ་ཞིང་རྒྱས་པ་དང་༔
བར་ཆད་མི་མཐུན་པའི་ཕྱོགས་ཐམས་ཅད་ཞི་ཞིང་བཟློག་པའི་ཕྲིན་ལས་དམ་པ་
མཛད་དུ་གསོལ༔
བསྟོད་ཅིང་མངའ་གསོལ་བ་ནི༔ ཧཱུཾ་བྷྱོཿ༔ ཆོས་སྐུ་ཞི་བའི་ངང་ལས་མ་གཡོས་ཀྱང་༔
གཟུགས་སྐུ་མ་རུངས་གདུག་པ་འདུལ་བའི་ཕྱིར༔ བསྟན་སྲུང་དམ་ཅན་རྒྱ་མཚོ་
འཁོར་བཅས་ལ༔ གཉིས་མེད་གུས་པའི་ཚུལ་གྱིས་བསྟོད་པར་བགྱི༔ ཧཱུཾ་བྷྱོཿ༔ དམ་
ལྡན་རྣལ་འབྱོར་སྲུང་སྐྱོབ་ཕྲིན་ལས་སྒྲུབས༔ བྱིན་རླབས་མཐུ་རྩལ་ནུས་མཐུ་དཔག་
ཏུ་མེད༔ གསང་ཆེན་སྙིང་པོ་གཡེལ་མེད་རྟག་ཏུ་སྐྱོངས༔ དཀྱིལ་འཁོར་སྤྱི་དཔལ་
~293-

ཁྲོ་ལྗོངས་གནའ་རབས་དཔེ་ཚོགས་ལས། ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
བླ་མར་མངའ་གསོལ་ལོ༔ གཡར་དམ་གཉན་པོ་རྗེས་དགོངས་དམ་ལྡན་ལ༔ དངོས་
གྲུབ་འདོད་རྒུ་འཛད་མེད་འཇོ་བ་ཡི༔ ཞི་ཆགས་ཁྲོས་པའི་རྣམ་འགྱུར་ཅིར་ཡང་
སྟོན༔ སྒྱུ་འཕྲུལ་ཡི་དམ་ལྷ་རུ་མངའ་གསོལ་ལོ༔ ཕྲིན་ལས་བཞི་ཡིས་ས་ལམ་བར་
མོས་པ་རྣམ་བཞིའི་ཚུལ་དུ་སྡོང་གྲོགས་མཛད༔ བདེ་ཆེན་དབྱིངས་སུ་
ཆད་སེལ༔
སྦྱོར་བའི་ཐབས་ལ་མཁས༔ མཁའ་འགྲོའི་གཙོ་མོ་མཆོག་ཏུ་མངའ་གསོལ་ལོ༔
རྒྱལ་བཀའ་ཉན་ཅིང་རྡོ་རྗེའི་ཐ་ཚི་བདག༔ གསང་བ་སྙིང་པོ་གར་གནས་བྱ་ར་མཛད༔
དབང་བསྐུར་གསང་བའི་རྟགས་འཆང་ཕྲིན་ལས་མྱུར༔ བསྟན་སྲུང་རྒྱ་མཚོའི་གཙོ་
བོར་མངའ་གསོལ་ལོ༔ ལོངས་སྤྱོད་འདོད་རྒུ་ཅི་བསམ་ལྷུན་གྱིས་གྲུབ༔ སྒྲུབ་པ་
པོ་ལ་དངོས་གྲུབ་ཆར་ལྟར་འབེབས༔ སྦྱིན་པའི་ཕར་ཕྱིན་རྫོགས་པའི་གྲོགས་
མཛད་པ༔ ནོར་ལྷ་རྒྱ་མཚོའི་མཆོག་ཏུ་མངའ་གསོལ་ལོ༔ མདོར་ན་རྣལ་འབྱོར་
ཡིད་ལ་གང་བསམ་པའི༔ ཕྲིན་ལས་མྱུར་མགྱོགས་གློག་གི་གར་ལྟ་བུའི༔ སྐད་
ཅིག་ཉིད་ལ་འགྲུབ་པའི་ཕྲིན་ལས་ཅན༔ རྡོ་རྗེའི་བསྟན་སྲུང་ཆོས་སྐྱོང་དམ་ཅན་
ཚོགས༔ རྣམ་ཀུན་མཆོད་བསྟོད་གསོལ་བ་བཏབ་པའི་མཐུས༔ ཕྱོགས་ལས་རྣམ་
པར་རྒྱལ་བའི་རྒྱལ་མཚན་ཕྱོར༔ རྒྱལ་བསྟན་དར་རྒྱས་བདེ་སྐྱིད་ཕུན་ཚོགས་ཤིང་༔
བསམ་དོན་ཡིད་བཞིན་འགྲུབ་པའི་བཀྲ་ཤིས་ཤོག༔
དེ་ནས་བཤགས་པ་འབུལ་བ་ནི༔ ཧོ༔ བསྟན་སྲུང་དམ་ཅན་རྒྱ་མཚོ་དགོངས་སུ་
གསོལ༔ བདག་ནི་མ་རིག་རྨོངས་པའི་ལས་དབང་གིས༔ དུས་སུ་མ་མཆོད་ལྷག་
ཆད་འགལ་འཁྲུལ་ཀུན༔ མཐོལ་ལོ་བཤགས་སོ་དག་ཚངས་མཛད་དུ་གསོལ༔ ཡི་
གེ་བརྒྱ་པ་བརྗོད༔
ས་མ་ཡ༔
294

འོད་གསལ་རྡོ་རྗེ་གསང་མཛོད་ལ་ས༔ བླ་མ་རིག་འཛིན་ཡོངས་འདུས་ཀྱི་བཀའ་སྲུང་དཔལ་མགོན་མ་ནིང་སྡེ་དགུ༔
ཡེ་ཤེས་པ་རྣམས་རང་གནས་སུ་གཤེགས༔ རྟེན་ལ་གཞུག་པར་འོས་པ་རྣམས་ཏིཥྛ་བཛྲ༔ གློ་བུར་
ལྷགས་པའི་འཇིག་རྟེན་པ་རྣམས༔ ཨ་ཧི་གཙྪ༔ བཀྲ་ཤིས་ཅི་རིགས་བརྗོད་ལ་གཏོར་མ་གཙང་སར་འབུལ༔
དམིགས་བསལ་གློ་བུར་བསྟན་ལ་དགྲ་བྱུང་ངམ༔ མ་རུངས་ཆག་ཆེན་ཡམས་ནད་དུས་འཁྲུགས་སོགས༔ གང་
དགོས་གློ་བུར་ཕྲིན་ལས་བཅོལ་འདོད་ན༔ གཏོར་མ་གསེར་གཡུ་ཁྲག་སྐྱེམས་གང་འོས་དང་༔ རཱུ་པ་དབང་པོ་
ཚང་བ་དང་བཅས་བཤམས༔ བདེན་བདར་དགུག་གཞུག་དང་བཅས་ལིང་ག་བསྒྲལ༔ ཆོས་སྐྱོང་སྤྱི་སྔགས་
འདོགས་ཅན་ལན་གསུམ་བརྗོད༔ ལྷ་ཤིང་ངམ་ནི་དུག་ཤིང་སྐབས་བསྟུན་པའི༔ མེ་ནང་མཆོད་དེ་འདོད་
གསོལ་དམ་བདར་བྱ༔ དེ་ནས་ལྷ་སྲུང་ར་མདར་སྦྲན་པ་ནི༔ རྐང་གླིང་རོལ་མོས་འབོད་ཅིང་གདུང་བས་
བསྐུལ༔ ས་མ་ཡ༔
ཧཱུཾ་བྷྱོཿ༔ འཇིགས་རུང་གསང་ཆེན་རོལ་པའི་དུར་ཁྲོད་ནས༔ འདོད་ཆགས་
ཁྲག་མཚོ་ཞེ་སྡང་ཀེང་རུས་འཁྲིགས༔ ཕྲག་དོག་རླུང་འཚུབས་ཡེ་ཤེས་མེ་དཔུང་
ཀློང་༔ ཀུན་ཏུ་བཟང་པོ་ཐུགས་ཁྲོས་བསྟན་སྲུང་གཙོ༔ དཔལ་མགོན་མ་ནིང་ནག་
པོ་སྐུར་བཞེངས་ཤིག༔ ལས་བྱེད་བདུན་མགོན་ནག་པོ་སྐུ་བཞེངས་ཤིག༔ ཧཱུཾ་ཛཿ
དུག་རླངས་མེ་རླུང་ན་བུན་འཐིབ་པའི་ཀློང་༔ དྲང་སྲོང་ཁྲོས་པ་གཟའ་བདུད་རྭ་ཧུ་
ཁ༔ གདོད་མོ